Sukladno Pozivu na dostavu projektnih prijedloga „Povećanje razvoja novih proizvoda i usluga koji proizlaze iz aktivnosti istraživanja i razvoja – faza II ” (Referentna oznaka: KK.01.2.1.02.0073) i Prilogu 3. Pravila za NOJN verzija 6.0 (pravila o provedbi postupaka nabava za neobveznike zakona o javnoj nabavi) poduzeće CADCOM d.o.o., 11. Trokut 5, 10000 Zagreb, objavljuje

**Poziv na dostavu ponuda**

Evidencijski broj nabave: **KK.01.2.1.02.0073/2021**

Predmet nabave: **Dio opreme za hidrografska istraživanja - višesnopni dubinomjer za rad u plitkim vodama**

Zagreb, 05.02.2021.

# SADRŽAJ

[1. OPĆI PODACI O POSTUPKU NABAVE 3](#_Toc63407527)

[1.1. Podaci o Naručitelju 3](#_Toc63407528)

[1.2. Podaci o osobi zaduženoj za komunikaciju s Ponuditeljima 3](#_Toc63407529)

[1.3. Vrsta postupka nabave 4](#_Toc63407530)

[1.4. Dostupnost natječajne dokumentacije 4](#_Toc63407531)

[1.5. Pojašnjenja i izmjene natječajne dokumentacije 4](#_Toc63407532)

[1.6. Evidencijski broj nabave 5](#_Toc63407533)

[1.7. Pravo sudjelovanja 5](#_Toc63407534)

[1.8. Sprječavanje sukoba interesa 5](#_Toc63407535)

[1.9. Zajednica ponuditelja 5](#_Toc63407536)

[1.10. Podizvođači 6](#_Toc63407537)

[2. PREDMET NABAVE 6](#_Toc63407538)

[2.1. Procijenjena vrijednost nabave 6](#_Toc63407539)

[2.2. Opis i oznaka grupa predmeta nabave 6](#_Toc63407540)

[2.3. Predmet nabave 6](#_Toc63407541)

[2.4. Opis nabave 7](#_Toc63407542)

[2.6. Način određivanja cijene ponude 8](#_Toc63407543)

[2.7. Mjesto isporuke usluge/izvršenja predmeta nabave 8](#_Toc63407544)

[2.8. Rok izvršenja usluge/isporuke predmeta nabave i uvjeti plaćanja 8](#_Toc63407545)

[3. RAZLOZI ISKLJUČENJA PONUDITELJA 8](#_Toc63407546)

[4. UVJETI SPOSOBNOSTI PONUDITELJA 9](#_Toc63407549)

[4.1. Pravna i poslovna sposobnost 9](#_Toc63407550)

[5. PODACI O PONUDI 9](#_Toc63407552)

[5.1. Sadržaj ponude 9](#_Toc63407553)

[5.2. Način izrade ponude 9](#_Toc63407562)

[5.3. Način dostave ponuda 10](#_Toc63407563)

[5.4. Izmjena i/ili dopuna ponude i odustajanje od ponude 10](#_Toc63407564)

[5.5. Alternativne ponude 10](#_Toc63407565)

[5.7. Jezik i pismo na kojem se sastavlja ponuda 10](#_Toc63407566)

[5.8. Rok valjanosti ponude 11](#_Toc63407567)

[5.9. Datum, vrijeme i mjesto dostave ponuda 11](#_Toc63407568)

[5.10. Pregled i ocjena zaprimljenih ponuda 11](#_Toc63407569)

[5.11. Pojašnjenje i upotpunjavanje 11](#_Toc63407570)

[5.12. Odluka o odbijanju 12](#_Toc63407571)

[5.13. Donošenje odluke o odabiru 12](#_Toc63407572)

[5.14. Poništenje postupka nabave 12](#_Toc63407573)

[5.15. Završetak postupka nabave 12](#_Toc63407574)

[5.16. Rok za potpisivanje ugovora o nabavi 13](#_Toc63407575)

[5.17. Izmjene i dopune ugovora o nabavi 13](#_Toc63407576)

[6. PRILOZI 13](#_Toc63407577)

[PRILOG I. 13](#_Toc63407578)

[PRILOG II. 18](#_Toc63407579)

[PRILOG III. 19](#_Toc63407580)

# 

# 

# OPĆI PODACI O POSTUPKU NABAVE

## Podaci o Naručitelju

Naziv Naručitelja: CADCOM d.o.o (u daljnjem tekstu Naručitelj)   
Sjedište Naručitelja: 11. Trokut 5, 10000 Zagreb, Republika Hrvatska

Matični broj Naručitelja (MBS): 080220293

OIB Naručitelja: 10073644499

Broj telefona Naručitelja: +385 1/655 45 41

E-mail adresa Naručitelja: [cadcom@cadcom.hr](mailto:cadcom@cadcom.hr)

## Podaci o osobi zaduženoj za komunikaciju s Ponuditeljima

Komunikacija i svaka druga razmjena informacija između Naručitelja i Ponuditelja obavljat će se isključivo u pisanom obliku putem elektroničke pošte Naručitelja i internetske stranice[**www.strukturnifondovi.hr**](http://www.strukturnifondovi.hr)**.**

Ime i prezime osobe za komunikaciju s gospodarskim subjektima: Vedran Car

Adresa elektroničke pošte kontakt osobe: [vedran.car@cadcom.hr](mailto:vedran.car@cadcom.hr)

## Vrsta postupka nabave

Vrsta postupka nabave je postupak nabave s obveznom objavom sukladno Prilogu 3. Pravila za NOJN verzija 6.0 (pravila o provedbi postupaka nabava za neobveznike Zakona o javnoj nabavi), a koji je sastavni dio natječajne dokumentacije u okviru Poziva „Povećanje razvoja novih proizvoda i usluga koji proizlaze iz aktivnosti istraživanja i razvoja – faza II”. Navedeni natječaj i Prilog 3. dostupni su na internetskoj stranici [www.strukturnifondovi.hr](http://www.strukturnifondovi.hr).

## Dostupnost natječajne dokumentacije

Poziv na dostavu ponuda s prilozima, pitanja Ponuditelja i odgovori Naručitelja, kao i sve obavijesti o izmjenama i dopunama poziva na dostavu ponude bit će stavljene na raspolaganje Ponuditeljima na internetskoj stranici Strukturnih fondova, adresa internetske stranice [www.strukturnifondovi.hr](http://www.strukturnifondovi.hr).

## Pojašnjenja i izmjene natječajne dokumentacije

Ponuditelji mogu za vrijeme trajanja roka za dostavu ponuda postavljati pitanja odnosno zahtijevati dodatne informacije i pojašnjenja vezana uz natječajnu dokumentaciju. Zahtjev sa postavljenim pitanjima Ponuditelji mogu dostaviti najkasnije do 12.02.2021. godine do kraja dana.

Komunikacija i svaka druga razmjena informacija između Naručitelja i Ponuditelja obavljat će se u pisanom obliku. Pisani zahtjev zainteresiranih Ponuditelja sa pojašnjenjem dostavlja isključivo putem elektroničke pošte osobe zadužene za komunikaciju s Ponuditeljima (točka 1.2. ovog Poziva na dostavu ponuda).

Dodatne informacije i pojašnjenja, od strane Naručitelja, bit će objavljeni bez navođenja podataka o podnositelju zahtjeva na internetskim stranicama na kojima je dostupna i natječajna dokumentacija najkasnije do 13.02.2021. godine do 12:00:00 sati; adresa internetske stranice [www.strukturnifondovi.hr](http://www.strukturnifondovi.hr).

U slučaju da Naručitelj za vrijeme roka za dostavu ponuda značajno izmijeni dokumentaciju za nadmetanje, izmjene će učiniti dostupnima svim Ponuditeljima na isti način i na istoj internetskoj stranici kao i temeljnu dokumentaciju za nadmetanje te Ponuditeljima od izmjene osigurati primjereni rok za dostavu ponuda. Ako su izmjene Dokumentacije za nadmetanje značajnije, Naručitelj mora produžiti rok za dostavu ponuda. Produljenje roka mora biti razmjerno važnosti izmjene, ali ne smije biti kraće od 8 dana od dana objave izmjene.

Ako iz bilo kojeg razloga dokumentacija za nadmetanje, obavijesti o izmjenama i dopunama dokumentacije za nadmetanje te odgovori na pitanja Ponuditelja nisu stavljeni na raspolaganje u predviđenim rokovima, Naručitelj će rok za dostavu ponuda primjereno produžiti tako da svi zainteresirani Ponuditelji mogu biti upoznati sa svim informacijama potrebnima za izradu ponuda.

## Evidencijski broj nabave

Evidencijski broj nabave je: **KK.01.2.1.02.0073/2021**

## Pravo sudjelovanja

U ovom postupku nabave kao Ponuditelji mogu sudjelovati svi gospodarski subjekti, neovisno o državi u kojoj su registrirani ili imaju podružnicu.

## Sprječavanje sukoba interesa

Naručitelj je obvezan postupati po ***načelu izbjegavanja sukoba interesa***. Navedeno znači da se iz postupka, što uključuje i sklapanje ugovora/izdavanje narudžbenice izuzimaju osobe koje su u sukobu interesa u odnosu na povezana društva[[1]](#footnote-1) i povezane osobe[[2]](#footnote-2).

Sukob interesa između Naručitelja i povezanih subjekta obuhvaća situacije kada predstavnici Naručitelja[[3]](#footnote-3), koji su uključeni u provedbu postupka nabave ili mogu utjecati na ishod tog postupka, imaju, izravno ili neizravno, financijski, gospodarski ili bilo koji drugi osobni interes koji bi se mogao smatrati štetnim za njihovu nepristranost i neovisnost u okviru postupka, i to:

1. ako predstavnik NOJN-a istodobno obavlja upravljačke poslove u povezanom subjektu, ili

2. ako je predstavnik NOJN-a vlasnik poslovnog udjela, dionica odnosno drugih prava na temelju kojih sudjeluje u upravljanju odnosno u kapitalu toga povezanog subjekta s više od 0,5 %.

3. ako je riječ o srodnicima po krvi u pravoj liniji ili u pobočnoj liniji do četvrtog stupnja, srodnicima po tazbini do drugog stupnja, bračnog ili izvanbračnog druga, bez obzira na to je li brak prestao, te posvojitelje i posvojenike predstavnika NOJN-a kada se radi o čelniku te članu upravnog, upravljačkog ili nadzornog tijela NOJN-a.

Iznimno, sukob interesa ne postoji ako je povezana osoba predstavnika NOJN-a poslovne udjele, dionice odnosno druga prava na temelju kojih sudjeluje u upravljanju odnosno u kapitalu povezanog subjekta s više od 0,5 % stekla u razdoblju od najmanje dvije godine prije imenovanja odnosno stupanja na dužnost predstavnika NOJN-a s kojim je povezana te ako je opravdana primjena posebnog postupka nabave iz točke 4.3. točki a) i b) ovog Pravila.

Naručitelj nije u sukobu interesa niti sa jednim gospodarskim subjektom.

## Zajednica ponuditelja

Više gospodarskih subjekata može se udružiti i dostaviti zajedničku ponudu, bez obzira na pravni oblik njihova zajedničkog ustrojstva. Ponuditelj koji je u ovom postupku nabave podnio ponudu samostalno, ne smije istodobno sudjelovati u zajednici ponuditelja koja u ovom postupku dostavlja zajedničku ponudu. U zajedničkoj ponudi mora biti precizno navedeno koji će dio ugovora (predmet, količina, vrijednost i postotni dio) izvršavati pojedini član zajednice Ponuditelja, te koji je član zajednice ponuditelja ovlašten za komunikaciju s Naručiteljem i koji je član ovlašten potpisati zajedničku ponudu.

Naručitelj neposredno plaća svakom članu zajednice Ponuditelja za onaj dio ugovora koji je on izvršio na temelju fakture koju dostavlja direktno Naručitelju, ako zajednica Ponuditelja ne odredi drugačije. Odgovornost Ponuditelja iz zajednice Ponuditelja je solidarna. Ako u ovom postupku nabave bude odabrana ponuda zajednice ponuditelja, naručitelj može nakon odabira, od zajednice ponuditelja zahtijevati određeni pravni oblik u mjeri u kojoj je to potrebno za zadovoljavajuće izvršenje ugovora. Navedeni akt mora biti ovjeren žigom i potpisom od svih članova zajednice ponuditelja.

## Podizvođači

U ovom postupku nabave Ponuditeljima je dopušteno angažiranje podizvođača. Podizvođač je gospodarski subjekt koji za odabranog Ponuditelja s kojim je Naručitelj sklopio ugovor, isporučuje robu i pruža usluge koji su neposredno povezani s predmetom nabave.

Ako Ponuditelj namjerava dati dio ugovora u podugovor jednom ili više podizvođača dužan je u ponudi navesti sljedeće podatke:

* naziv ili tvrtku, sjedište, OIB (ili nacionalni identifikacijski broj prema zemlji sjedišta gospodarskog subjekta, ako je primjenjivo), naziv banke i broj računa podizvođača, i
* predmet, količinu, vrijednost podugovora i postotni dio ugovora koji se daje u podugovor.
* navedeni podaci o podizvođačima obavezni su sastojci ugovora o nabavi.
* ako se dio ugovora daje u podugovor, tada za robu ili usluge koje će podizvođačima isporučiti ili pružiti, Naručitelj neposredno plaća podugovaratelju/podizvoditelju.

Sudjelovanje podizvođača ne utječe na odgovornost ponuditelja za izvršenje ugovora o nabavi. Ako ponuditelj ne dostavi podatke o podizvođaču/podizvođačima, smatra se da će cjelokupni predmet nabave izvršiti samostalno.

# PREDMET NABAVE

## Procijenjena vrijednost nabave

Procijenjena vrijednost nabave iznosi 1.140.000,00 kn bez PDV-a.

## Opis i oznaka grupa predmeta nabave

Predmet nabave nije podijeljen u grupe.

## Predmet nabave

Predmet nabave je višesnopni dubinomjer za rad u plitkim vodama (u daljnjem tekstu: uređaj ili oprema ili sustav) za potrebe opremanja istraživačkog sustava.

Minimalne tehničke karakteristike opreme navedene su u **Prilogu III.** Tehničke specifikacije.

Odabrani ponuditelj je obvezan Naručitelju ponuditi i u cijelosti isporučiti novu, ispravnu, nekorištenu, zapakiranu i neoštećenu originalnu opremu proizvođača.

Predmet nabave obuhvaća i uključuje nabavu, isporuku, montažu i instalaciju opreme i uređaja sustava do pune funkcionalnosti i tehničku dokumentaciju za rukovanje opremom na hrvatskom jeziku i/ili engleskom jeziku sukladno minimalnim određenjima i uvjetima Tehničke specifikacije opreme.

Pod montažom opreme podrazumijeva se sklapanje opreme i uređaja sustava te priključenje na napajanja neophodna za funkcioniranje sustava. Nadalje, pod montažom opreme podrazumijevaju se i sve radnje (uključujući kalibraciju i testiranje) neophodne da se oprema može staviti u funkciju za koju je namijenjena. Naručitelj će osigurati sve potrebne priključke za postizanje pune radne funkcionalnosti opreme.

Predmet nabave odnosno oprema mora zadovoljavati minimalne tražene tehničke specifikacije koje su navedene ovom točkom.

Prije isporuke opreme odnosno predmeta nabave, Naručitelj može tražiti od odabranog ponuditelja da omogući Naručitelju fizičku posjetu odabranom ponuditelju i/ili proizvođaču opreme i/ili mjestu proizvodnje i/ili skladištenja opreme odnosno predmeta nabave, u svrhu provjere je li oprema odnosno predmet nabave izrađena u skladu sa specifikacijama iz ponude odabranog ponuditelja i/ili Tehničkog rješenje opreme i/ili uvjetima Dokumentacije o nabavi, uključujući uvjete određene tehničkim specifikacijama nabave.

Ukoliko Naručitelj uoči odstupanja od minimalnih tehničkih specifikacija u bilo kojem trenutku provedbe ugovora (uključujući, između ostaloga, faze izrade i/ili posjete/pregleda Naručitelja i/ili isporuke i/ili ugradnje i/ili testiranja (uključujući testiranje vanjske/treće strane predmeta nabave), Naručitelj može zahtijevati od ponuditelja da ispravi utvrđene nepravilnosti u razumnom roku koji ne smije utjecati na konačni rok isporuke (rok naveden u Ugovoru), ukoliko Naručitelj procijeni da se iste mogu ispraviti i/ili da se mogu ispraviti unutar ugovorenog roka isporuke.

Po izvršenoj isporuci opreme, odabrani gospodarski subjekt obvezan je izvršiti sve radnje potrebne za instalaciju i montažu opreme, uspostaviti odgovarajuće spojeve između svih sastavnih dijelova opreme, izvršiti osnovne funkcionalne testove i osigurati svu dodatnu opremu za punu radnu funkcionalnost opreme (kablove, konektore, periferne uređaje i sl.). Pod dostavom opreme pored transporta do broda podrazumijeva se i montaža opreme na i u brod. Isporuka opreme obuhvaća i instalaciju, testiranje i upogonjavanje te kalibriranje.

## Opis nabave

Detaljan opis nabave naveden je u **Prilogu III**. Tehničke specifikacije. Sve navedene stavke čine cjelinu.

* 1. **Količina predmeta nabave**

Količina predmeta nabave je definirana u troškovniku, **Prilog II.** Količina je točna.

## Način određivanja cijene ponude

Cijena ponude piše se brojkama u apsolutnom iznosu i iskazuje se za cjelokupnu nabavu za koju ponuditelj daje ponudu. Cijena ponude upisuje se brojkama unutar Ponudbenog lista te mora biti ista cijeni navedenoj u troškovniku (**Prilog II.)**.

Ponuda može biti izražena u nacionalnoj valuti zemlje Ponuditelja. Iznos ponude iz inozemstva koja je izražena u valuti drukčijoj od HRK preračunava se u HRK prema srednjem tečaju Hrvatske narodne banke (HNB) računajući na dan pregleda i ocjene ponuda.

Ponuditelj je dužan u ponudbenom listu i troškovniku upisati ukupnu cijenu bez poreza na dodanu vrijednost (PDV-a), zatim iznos poreza na dodanu vrijednost (PDV-a) te ukupnu cijenu s porezom na dodanu vrijednost (PDV-om). Ako je riječ o Ponuditelju iz inozemstva, isti cijenu svoje ponude treba prikazati samo bez PDV-a, pri čemu na mjesto predviđeno za upis cijene ponude s PDV-om upisuje isti iznos kao što je upisan na mjestu predviđenom za upis cijene ponude bez PDV-a, a mjesto predviđeno za upis iznosa PDV-a ostavlja prazno.

Jedinična cijena stavki bez PDV-a mora biti iskazana s eventualnim popustima i mora uključivati sve zavisne troškove koji se odnose na predmetne usluge. ***Naručitelj će u postupku pregleda, usporedbe i ocjenjivanja ponuda uspoređivati ukupnu cijenu ponude bez PDV-a.***

***Ako Ponuditelj ne ispuni troškovnik u skladu sa zahtjevima iz ove dokumentacije za nadmetanje smatrat će se da je takav troškovnik nepotpun i nevažeći te će ponuda biti odbijena***.

## Mjesto isporuke usluge/izvršenja predmeta nabave

Isporuka robe koja je predmet nabave će se na adresi Naručitelja: XI Trokut 5, 10020 Zagreb.

## Rok izvršenja usluge/isporuke predmeta nabave i uvjeti plaćanja

Rok za izvršenje predmeta nabave od strane ponuditelja je 2 mjeseca od dana obostranog potpisa Ugovora.

Naručitelj će obveze prema Ponuditelju platiti u roku 15 dana od izdavanja računa od strane Ponuditelja.

Naručitelj zadržava pravo izmjene rokova i uvjeta plaćanja.

# RAZLOZI ISKLJUČENJA PONUDITELJA

# Ponuditelj, odnosno zajednica ponuditelja, dužan je u ponudi dostaviti potvrdu porezne uprave kojom se potvrđuje da nema duga po osnovi javnih davanja o kojima službenu evidenciju vodi Porezna uprava ili drugog nadležnog tijela u državi poslovnog nastana gospodarskog subjekta.

# Ponuditelj, odnosno zajednica ponuditelja, dužan je u ponudi dostaviti Izjavu o nekažnjavanju u slobodnoj formi ponuditelja; kojom se potvrđuje da nije bio kažnjavan.

# UVJETI SPOSOBNOSTI PONUDITELJA

Ponuditelj, odnosno zajednica ponuditelja, dužan je u svojoj ponudi priložiti dokumente zahtijevane ovom dokumentacijom za nadmetanje, a kojima dokazuje svoju pravnu i poslovnu sposobnost te ostale uvjete. Svi dokazi i dokumenti koji se prilažu ponudi mogu se dostaviti u izvorniku ili neovjerenoj preslici. Svi dokumenti kojima se dokazuju uvjeti sposobnosti, mogu se dostaviti na hrvatskom, i/ili engleskom jeziku. Za dokumente izdane na nekom drugom stranom jeziku koji ovim pozivom nije naveden, potrebno je priložiti prijevod tih dokumenata na hrvatski ili engleski jezik.

## Pravna i poslovna sposobnost

## Ponuditelj mora biti upisan u sudski, obrtni, strukovni ili drugi odgovarajući registar države sjedišta Ponuditelja. Upis u registar dokazuje se slanjem dokumentacije uz ponudu. Ako Ponuditelj angažira podizvođače, svi podizvođači pojedinačno trebaju dokazati pravnu i poslovnu sposobnost dostavljanjem dokaza uz ponudu. Kao valjani dokaz prihvaća se i elektronski izvadak u neovjerenoj kopiji izlistan sa sudskog, obrtnog ili drugog odgovarajućeg registra države sjedišta Ponuditelja.

# PODACI O PONUDI

## Sadržaj ponude

Ponuda mora sadržavati:

## Popunjeni i potpisom i pečatom ovjereni Ponudbeni list (za Ponuditelja ili zajednicu Ponuditelja)

## (Prilog I.)

## Popunjen, potpisom i pečatom ovjeren Troškovnik u izvornom obliku (Prilog II.)

## Potpisom i pečatom ovjeren dokument Tehničkih specifikacija (Prilog III.)

## Potvrdu porezne uprave

## Izjavu o nekažnjavanju

## Izvadak iz sudskog, obrtnog ili drugog odgovarajućeg registra države sjedišta Ponuditelja

## Dokument s točnim tehničkim specifikacijama koje Ponuditelj nudi, sukladno traženom u prilogu III. od strane Naručitelja

## Način izrade ponude

Ponuda se izrađuje u elektroničkom obliku, u kojoj se nalaze skenirani primjerci svakog pojedinačnog dijela ponude. Ponuda se izrađuje na način da čini cjelinu kao jedan dokument.

Ako se radi o zajednici Ponuditelja, podaci (naziv i sjedište Ponuditelja, adresa, OIB ili nacionalni identifikacijski broj prema zemlji sjedišta gospodarskog subjekta, ako je primjenjivo, broj računa, navod o tome je li ponuditelj u sustavu PDV a, adresa za dostavu pošte, adresa e-pošte, kontakt osoba Ponuditelja, broj telefona) u Ponudbenom listu navode se za svakog člana zajednice ponuditelja. U zajedničkoj ponudi mora biti navedeno koji će dio ugovora (predmet, količina, vrijednost i postotni dio) izvršavati pojedini član zajednice Ponuditelja. Isto se primjenjuje na ponudu koja uključuje ugovaranje podizvođača.

## Način dostave ponuda

Ponude se dostavljaju elektronički na službenu adresu Naručitelja: [cadcom@cadcom.hr](mailto:cadcom@cadcom.hr)

Ponuda koja je dostavljena nakon isteka roka za dostavu ponuda smatra se zakašnjelom te se neće uzimati u obzir prilikom pregleda i ocjena ponuda.

Dokumentacija za nadmetanje dostupna je na Internetskoj stranici [**www.strukturnifondovi.hr**](http://www.strukturnifondovi.hr)**.**

## Izmjena i/ili dopuna ponude i odustajanje od ponude

Ponuditelj može do isteka roka za dostavu ponuda dostaviti izmjenu i/ili dopunu ponude, a dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude.

Ponuditelj može do isteka roka za dostavu ponuda pisanom izjavom odustati od svoje dostavljene ponude. Pisana izjava se dostavlja na isti način kao i ponuda s obveznom naznakom da se radi o odustajanju od ponude. Nakon proteka roka za dostavu, ponuda se ne smije mijenjati.

## Alternativne ponude

Alternativne ponude u kojima su navedene određene tehničke specifikacije, a koje nisu tražene/navedene u **Prilogu III**., nisu dozvoljene.

* 1. **Kriterij za odabir ponude**

Kriterij odabira ponude za traženu nabavu je **najniža cijena.**Naručitelj će kao najpovoljniju ponudu izabrati ponudu s najnižom cijenom bez PDV-a, a prema svim zahtjevima i standardima iz ovog Poziva za dostavu ponuda.

Ako su dvije ili više valjanih ponuda jednako rangirane prema kriteriju za odabir ponude, Naručitelj će odabrati onu ponudu, koja je pristigla ranije. Ako Ponuditelj nakon dostave ponude dostavi izmjenu i/ili dopunu ponude kao vrijeme zaprimanja ponude smatra se vrijeme kada je dostavljena posljednja izmjena i/ili dopuna.

## Jezik i pismo na kojem se sastavlja ponuda

Ponuda se izrađuje na hrvatskom i/ili engleskom jeziku i latiničnom pismu. Ukoliko ponuditelj izvorne dokaze u ponudi dostavi na nekom drugom stranom jeziku koji ovim pozivom nije naveden, potrebno je priložiti prijevod tih dokumenata na hrvatski ili engleski jezik.

## Rok valjanosti ponude

Rok valjanosti ponude je najmanje 30 dana od dana određenog kao krajnji rok za dostavu ponude. Na zahtjev Naručitelja, Ponuditelj će produžiti rok valjanosti svoje ponude.

## Datum, vrijeme i mjesto dostave ponuda

Ponuda se dostavlja elektronskim putem, odnosno slanjem e-maila sa svom potrebnom dokumentacijom u prilogu na adresu elektroničke pošte: [cadcom@cadcom.hr](mailto:cadcom@cadcom.hr). U naslovu elektroničke pošte treba navesti da se radi o ponudi za traženi predmet nabave te naznačiti naziv ponuditelja.

Ponude moraju biti dostavljene, najkasnije do **13.02.2021. godine do 23:59:59**, odnosno u roku od 8 dana od trenutka objave Poziva na dostavu ponuda. Ponude koje nisu pristigle u propisanom roku neće se razmatrati.

## Pregled i ocjena zaprimljenih ponuda

Pregled i ocjena ponuda obavit će se **15.02.2021. godine u 10:00 sati** na adresi Naručitelja.

O pregledu i ocjeni ponuda sastavit će se Zapisnik o pregledu i ocjeni ponuda.

Postupak pregleda i ocjene ponuda obavit će Odbor za nabavu imenovan od strane Naručitelja. Prilikom pregleda i ocjene ponuda Odbor za nabavu provodi sljedeće aktivnosti:

* provjeru sukladnosti ponude s formalnim zahtjevima (točka 5.),
* procjenu postojanja obveznih razloga isključenja i ispunjenja uvjeta sposobnosti (točke 3. i 4.),
* ocjenu ponuda na temelju kriterija za odabir (točka 5.6.).

## Pojašnjenje i upotpunjavanje

Ako podaci ili dokumentacija koju trebao podnijeti Ponuditelj jesu ili se čine nepotpuni ili pogrešni ili ako nedostaju određeni dokumenti, Naručitelj može tijekom pregleda i ocjene ponuda zahtijevati od tih Ponuditelja da podnesu, dopune, pojasne ili upotpune nužne podatke ili dokumentaciju u primjerenom roku koji ne smije biti kraći od 5 dana. Takvi zahtjevi i postupanje Naručitelja moraju biti u skladu s načelima jednakog tretmana i transparentnosti.

Podnošenje, dopunjavanje, pojašnjenje ili upotpunjavanje u vezi s dokumentima traženim u svrhu procjene postojanja razloga isključenja i ispunjenja uvjeta kvalifikacije ne smatra se izmjenom ponude.

Naručitelj može tražiti i pojašnjenja u vezi s dokumentima traženim u dijelu koji se odnosi na ponuđeni predmet nabave, pri čemu pojašnjenje ne smije rezultirati izmjenom ponude.

Postupanje NOJN-a vezano uz pojašnjenje i upotpunjavanje ponuda, odnosno zahtjevi i postupanje NOJN-a, moraju biti u skladu s načelima jednakog tretmana i transparentnosti.

## Odluka o odbijanju

Naručitelj će na osnovi rezultata pregleda i ocjene ponuda odbiti:

* ponudu koja je stigla nakon roka za dostavu,
* ponudu koja je na drugom jeziku nego je navedeno u dokumentaciji za nadmetanje,
* ponudu ponuditelja koji nije dokazao uvjete iz točke 3. i 4. u skladu s Pozivom na dostavu ponuda,
* ponudu koja nije izrađena sukladno točki 5.2.,
* ponudu koja sadrži pogreške, nedostatke ili nejasnoće, ako te pogreške, nedostaci ili nejasnoće nisu

uklonjive,

* ponudu koja je suprotna odredbama ovog Poziva na dostavu ponuda,
* ponudu u kojoj cijena nije iskazana u apsolutnom iznosu,
* ponudu u kojoj pojašnjenjem ili upotpunjavanjem nije uklonjena pogreška, nedostatak ili nejasnoća,
* ponudu koja ne ispunjava obvezne tehničke specifikacije određene u Pozivu na dostavu ponuda,
* ponude Ponuditelja koji je dostavio dvije ili više ponuda u kojima je ponuditelj i/ili član zajednice

ponuditelja,

* ponudu s neuobičajeno niskom cijenom ako Ponuditelj unutar postavljenog roka nije dao zatraženo objašnjenje neuobičajeno niske cijene ili njegovo objašnjenje nije prihvatljivo.
* ponudu koja sadrži štetne odredbe.

## Donošenje odluke o odabiru

Odluku o odabiru donosi Odbor za nabavu imenovan od strane Naručitelja, u roku od najviše 8 dana od dana isteka roka za dostavu ponuda. O eventualnom produženju roka za donošenje Odluke o odabiru Naručitelj će obavijestiti sve ponuditelje putem elektroničke pošte.

Odluka o odabiru bit će javno objavljena na internetskoj stranici strukturnih fondova.

## Poništenje postupka nabave

Naručitelj zadržava pravo poništenja postupka nabave o čemu će informirati gospodarske subjekte - Ponuditelje objavom Odluke o poništenju postupka nabave na internetskim stranicama gdje je objavljena dokumentacija za nadmetanje.

Naručitelj će poništiti postupak nabave ako:

* nije pristigla niti jedna ponuda;
* nije zaprimio niti jednu valjanu ponudu.

Naručitelj može poništiti postupak nabave ako:

* je cijena najpovoljnije ponude veća od projektom osiguranih sredstava za nabavu.

## Završetak postupka nabave

Postupak nabave završava danom obostranog potpisa Ugovora o nabavi ili danom objavljivanja Odluke o poništenju prethodne odluke o odabiru (ukoliko je predstavka Ponuditelja osnovana), ili danom objavljivanja Odluke o poništenju postupka nabave.

## Rok za potpisivanje ugovora o nabavi

Rok za potpisivanje ugovora o nabavi traje maksimalno 30 dana te počinje teći danom izvršnosti Odluke o odabiru. Odluka je izvršna s danom objave na stranici: http://www.struktrunifondovi.hr.

## Izmjene i dopune ugovora o nabavi

Ugovorne strane izvršavaju ugovor o nabavi u skladu s uvjetima određenima u dokumentaciji za nadmetanje i odabranom ponudom. Naručitelj je obvezan kontrolirati je li izvršenje ugovora o nabavi u skladu s uvjetima određenima u dokumentaciji za nadmetanje i odabranom ponudom.

Ugovorne strane su suglasne da će, u slučaju potrebe, sadržaj prava i obveza, navedenih u Ugovoru, po potrebi, pobliže opisati i nabrojiti u budućim aneksima Ugovora, sve u skladu s uvjetima nabave, kako su isti utvrđeni u Pozivu za dostavu ponude za predmet nabave: Dio opreme za hidrografska istraživanja - višesnopni dubinomjer za rad u plitkim vodama, dana 05.02.2021. godine.

Ako dođe do promjena okolnosti u izvršavanju ugovornih obveza od strane Naručitelja ili Ponuditelja potrebno je minimalno 10 dana prije kraja roka za izvršenje obavijestiti ugovornu stranu o nastalim promjenama.

Ugovorne strane su suglasne da će se, budućim aneksima Ugovora, izvršiti eventualna dopuna ili izmjena postojećih prava i obveza ugovornih strana iz Ugovora s time da se, predmetnim aneksima, ista ne smiju urediti različito od uvjeta nabave, kako su isti utvrđeni u Pozivu za dostavu ponude za predmet nabave.

## PRILOZI

* I. Ponudbeni list
* II. Troškovnik
* III. Tehničke specifikacije

## PRILOG I.

**PONUDBENI LIST**

Evidencijski broj nabave: **KK.01.2.1.02.0073/2021**

Naziv nabave: **Dio opreme za hidrografska istraživanja - višesnopni dubinomjer za rad u plitkim vodama**

1. **Naziv (tvrtka) i sjedište prijavitelja**

|  |  |
| --- | --- |
| **Zajednica ponuditelja (zaokružiti)** | DA NE |
| **Ponuditelj:** |  |
| **Adresa:** |  |
| **OIB:** |  |
| **IBAN:** |  |
| **Ponuditelj u sustavu PDV-a (zaokružiti):** | DA NE |
| **Adresa za dostavu pošte:** |  |
| **Kontakt osoba ponuditelja, telefon, faks, e-pošta:** |  |

1. **Cijena ponude**

|  |  |
| --- | --- |
| **Cijena ponude u** *(upisati valutu)* **bez PDV-a:** |  |
| **Iznos PDV-a :** |  |
| **Cijena ponude u** *(upisati valutu)* **s PDV-om:** |  |

1. **Rok valjanosti ponude**

|  |  |
| --- | --- |
| **Rok valjanosti ponude:** |  |

*Svojim potpisom potvrđujemo da smo proučili i razumjeli Poziv na dostavu ponuda i sve uvjete poziva te da dajemo ponudu, čiji je predmet i opis nabave opisan u* ***točkama 2.3. i 2.4. i prilogu III.*** *Poziva na dostavu ponuda, sve u skladu s odredbama Poziva na dostavu ponuda.*

U \_\_\_\_\_\_\_\_\_\_\_\_\_\_, \_\_/02/2020. ZA PONUDITELJA:

M.P. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime, prezime i potpis osobe ovlaštene za

zastupanje gospodarskog subjekta)

*\* U slučaju zajednice ponuditelja – ispunjava se za sve članove zajednice ponuditelja posebno, ukoliko nema zajednice ponuditelja, nije potrebno dostaviti.*

1. **Naziv (tvrtka) i sjedište ponuditelja**

|  |  |
| --- | --- |
| **Zajednica ponuditelja** | DA |
| **Član zajednice ponuditelja 1 (Ponuditelj):** |  |
| **Adresa:** |  |
| **OIB:** |  |
| **IBAN:** |  |
| **Ponuditelj u sustavu PDV-a (zaokružiti):** | DA NE |
| **Adresa za dostavu pošte:** |  |
| **Kontakt osoba ponuditelja, telefon, faks, e-pošta:** |  |
| **Dio ugovora koji će izvršavati član zajednice ponuditelja (navesti predmet, količinu, vrijednost i postotni dio) :** |  |

|  |  |
| --- | --- |
| **Član zajednice ponuditelja 2:** |  |
| **Adresa:** |  |
| **OIB:** |  |
| **IBAN:** |  |
| **Ponuditelj u sustavu PDV-a (zaokružiti):** | DA NE |
| **Adresa za dostavu pošte:** |  |
| **Kontakt osoba ponuditelja, telefon, faks, e-pošta:** |  |
| **Dio ugovora koji će izvršavati član zajednice ponuditelja (navesti predmet, količinu, vrijednost i postotni dio) :** |  |

|  |  |
| --- | --- |
| **Član zajednice ponuditelja 3:** |  |
| **Adresa:** |  |
| **OIB:** |  |
| **IBAN:** |  |
| **Ponuditelj u sustavu PDV-a (zaokružiti):** | DA NE |
| **Adresa za dostavu pošte:** |  |
| **Kontakt osoba ponuditelja, telefon, faks, e-pošta:** |  |
| **Dio ugovora koji će izvršavati član zajednice ponuditelja (navesti predmet, količinu, vrijednost i postotni dio) :** |  |

1. **Cijena ponude**

|  |  |
| --- | --- |
| **Cijena ponude u** *(upisati valutu)* **bez PDV-a:** |  |
| **Iznos PDV-a :** |  |
| **Cijena ponude u** *(upisati valutu)* **s PDV-om:** |  |

1. **Rok valjanosti ponude**

|  |  |
| --- | --- |
| **Rok valjanosti ponude:** |  |

*Svojim potpisom potvrđujemo da smo proučili i razumjeli Poziv na dostavu ponuda i sve uvjete poziva te da dajemo ponudu, čiji je predmet i opis nabave opisan u* ***točkama 2.3. i 2.4.*** *Poziva na dostavu ponuda, sve u skladu s odredbama Poziva na dostavu ponuda.*

U \_\_\_\_\_\_\_\_\_\_\_\_\_\_, \_\_/02/2021. M.P. ZA ČLANA ZAJEDNICE PONUDITELJA 1:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime, prezime i potpis osobe ovlaštene

za zastupanje gospodarskog subjekta)

U \_\_\_\_\_\_\_\_\_\_\_\_\_\_, \_\_/02/2021. M.P. ZA ČLANA ZAJEDNICE PONUDITELJA 2:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime, prezime i potpis osobe ovlaštene

za zastupanje gospodarskog subjekta)

U \_\_\_\_\_\_\_\_\_\_\_\_\_\_, \_\_/02/2021. M.P. ZA ČLANA ZAJEDNICE PONUDITELJA 3:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime, prezime i potpis osobe ovlaštene

za zastupanje gospodarskog subjekta)

**Ponudbeni list; DODATAK 1 - PODACI O PODIZVODITELJIMA** (priložiti/popuniti samo u slučaju da se dio ugovora ustupa podizvoditeljima)

1. **Naziv (tvrtka) i sjedište podizvoditelja**

|  |  |
| --- | --- |
| 1. **Podizvoditelj:** |  |
| **Adresa:** |  |
| **OIB:** |  |
| **IBAN:** |  |
| **Podizvoditelj u sustavu PDV-a (zaokružiti):** | DA NE |
| **Kontakt osoba podizvoditelja, telefon, faks, e-pošta** |  |
| **Dio ugovora koji će izvršavati podizvoditelj (navesti predmet, količinu, vrijednost i postotni dio):** |  |

|  |  |
| --- | --- |
| **2) Podizvoditelj:** |  |
| **Adresa:** |  |
| **OIB:** |  |
| **IBAN:** |  |
| **Podizvoditelj u sustavu PDV-a (zaokružiti):** | DA NE |
| **Kontakt osoba podizvoditelja, telefon, faks, e-pošta** |  |
| **Dio ugovora koji će izvršavati podizvoditelj (navesti predmet, količinu, vrijednost i postotni dio):** |  |

U \_\_\_\_\_\_\_\_\_\_\_\_\_\_, \_\_/02/2021. ZA PONUDITELJA:

M.P. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime, prezime i potpis osobe ovlaštene

za zastupanje gospodarskog subjekta)

## PRILOG II.

**TROŠKOVNIK**

Evidencijski broj nabave: **KK.01.2.1.02.0073/2021**

Naziv nabave: **Dio opreme za hidrografska istraživanja - višesnopni dubinomjer za rad u plitkim vodama**

|  |  |  |  |
| --- | --- | --- | --- |
| **R.br.** | **Stavka** | **Jed. Mjere** | **Količina** |
| 1 | Dio opreme za hidrografska istraživanja - višesnopni dubinomjer za rad u plitkim vodama | Komplet | 1 |
|  | **Cijena ponude u** *(upisati valutu)* **bez poreza na dodanu vrijednost:** |  | |
|  | **Iznos poreza na dodanu vrijednost u** *(upisati valutu)***:** |  | |
|  | **Cijena ponude u** *(upisati valutu)* **s porezom na dodanu vrijednost:** |  | |

U \_\_\_\_\_\_\_\_\_\_\_\_\_, \_\_/02/2021. M.P. ZA PONUDITELJA:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(potpis osobe ovlaštene za zastupanje   
 gospodarskog subjekta)

## PRILOG III.

**TEHNIČKE SPECIFIKACIJE TRAŽENE OPREME**

Evidencijski broj nabave: **KK.01.2.1.02.0073/2021**

Naziv nabave: **Dio opreme za hidrografska istraživanja - višesnopni dubinomjer za rad u plitkim vodama**

|  |  |
| --- | --- |
| SPECIFIKACIJE (engl. FEATURES) | ZAHTJEVI (eng. REQUIREMENSTS) |
| Otkos (engl. *swath coverage*) | od 7 do 210°/min 7, max 210° |
| Broj zraka (eng. *number of beams*) | min. 256, max 512 jednakih kutveva i dužina/min 256, max 512 equiangular & equidistant |
|  |
| Rezoluciija dosega snopa (engl. *range resolution*) | max 10 mm akustično s max 80 khz širine snopa /<10mm acoustic w. max 80khz bandwidth |  |
|  |
| Raspon frekvencija (engl. *operating frequency*) | nominalna frekvencija od 35d khz do 450khz (raspon od 200 do 700khz)/ nominal frequency from 350 kh to 450khz (frequency agility from 200 to 700khz) |  |
| Raspon dubine (engl. *depth range*) | min 0.2, max 275m (>300m s opcijom 0.9o x 0.9o )/ from 0.2 to 275m (>300m with 0.9o x 0.9o option) |  |
| Brzina odaslanih signala (engl. *ping rate*) | max 60hz, adaptivno/up to 60hz, adaptive |  |
|  |
| Rezolucija (engl. *resolution*) | (popr. x uzduž.) standard: min 0.9o x 1.90; 400khz i 0.5o x1.0o @700khz/(across x along) standard: min 0.9o x 1.90; 400khz and 0.5o x1.0o 700khz. |  |
| Hor. točnost (engl. *position hor*) | ±(8mm +1ppm x udaljenost od rtk stanice)/ ±(8mm +1ppm x distance from rtk station) |  |
| Vertikalna točnost (engl. *position ver*) | ±(15mm +1ppm x udaljenost od rtk stanice)/ ±(15mm +1ppm x distance from rtk station) |  |
| Točnost kursa (engl. *heading accuracy*) | min 0.03o (rtk) s maksimalno 2m udaljenosti između antena /min 0.03o (rtk) with max 2m antenna separation |  |
| Valjanje i posrtanje (engl. *pitch/roll accuracy*) | min 0.02o neovisno od udaljenosti između antena / min 0.02o independent of antenna separation |  |
| Valovanje (engl. *heave accuracy*) | max 5 cm ili max 5% (max 2 cm rtk) |  |
| Ukupna težina (engl. *weight approx*) | max 9.5 kg u zraku, u vodi max 6 kg/ up to 9.5 kg (air) less than 6 kg (water) |  |
| Međusklop (engl. *interface*) | Ethernet |  |
|  |
| Dužina kabla std (engl. *cable length std*) | min 8m |  |
|  |
| Napajanje sustava (engl. *power consumption*) | min 60w (75w max) (od 10 do 28vdc, od 110 do 240vac)/ min 60w (75w max) (from 10 to 28vdc, from 110 to 240vac) |  |
| Operativna temp. (engl. *operating temp*.) | od -4°c do +40°c (vanjska od -20°c do +55°c)/ from -4°c to +40°c (topside from -20°c to +55°c) |  |
| Temp. pohrane (engl. *storgage temp.)* | od -20°c do +60°c (from -20°c to +60°c) |  |

U \_\_\_\_\_\_\_\_\_\_\_\_\_, \_\_/02/2021. M.P. ZA PONUDITELJA:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(potpis osobe ovlaštene za zastupanje   
 gospodarskog subjekta)

1. Kako to definiraju pravila općeg poreznog prava, a koji predstavljaju ponuditelja i članove zajednice gospodarskih subjekata. [↑](#footnote-ref-1)
2. Obuhvaća povezane osobe kako to definiraju pravila općeg poreznog prava, te srodnike po krvi u pravoj liniji ili u pobočnoj liniji do četvrtog stupnja, srodnike po tazbini do drugog stupnja, bračnog ili izvanbračnog druga, bez obzira na to je li brak prestao, te posvojitelje i posvojenike predstavnika NOJN-a kada se radi o čelniku te članu upravnog, upravljačkog ili nadzornog tijela NOJN-a. [↑](#footnote-ref-2)
3. Obuhvaća čelnika te člana upravnog, upravljačkog i nadzornog tijela NOJN-a, člana stručnog povjerenstva za nabavu (ako je ono osnovao i djeluje), drugu osobu koja je uključena u provedbu ili koja može utjecati na odlučivanje naručitelja u postupku nabave, te osobe kod pružatelja usluga nabave koji djeluju u ime NOJN-a. [↑](#footnote-ref-3)